Prøvesvar: HPV16 + Normal Cytologi. Kvinnen har kun negativ(e) HPV-prøver de siste 6 år.

Svar på livmorhalsprøven - positiv HPV test 16 og normale celler  
Vi har nå fått svar på prøven som ble tatt fra livmorhalsen din. Det er påvist HPV i prøven, men ingen celleforandringer.
[image: A blue and white container with a question mark

AI-generated content may be incorrect.]
Hva betyr prøvesvaret? 
Prøven viser at du har infeksjon med viruset HPV (humant papillomavirus) av HPV-typen 16. Det er ingen tegn til celleforandringer. Det er veldig vanlig å ha HPV og virusinfeksjonen går oftest over av seg selv. I noen tilfeller kan viruset lage celleforandringer, som igjen kan utvikle seg til livmorhalskreft. Dette tar vanligvis mange år. Kvinner som har hatt prøver uten tegn til infeksjon med HPV eller alvorlige celleforandringer de siste 6 årene, kan trygt følges opp med ny livmorhalsprøve om 12 måneder. 

Hva skjer nå?
Vi anbefaler deg å ta ny livmorhalsprøve om 12 måneder.
Du bør bestille time til ny prøve hos fastlegen din om 12 måneder, du kan da ta med dette brevet. 

Viktig å vite
Timen bør ikke sammenfalle med menstruasjon. Blod i prøvematerialet kan gjøre det vanskelig å analysere den.

Hvis du i tiden frem til neste prøve får symptomer som blant annet forandret utflod, blødning eller smerter i underlivet, bør du kontakte fastlegen din.
 
Ta kontakt dersom du har spørsmål. Du kan også få mer informasjon på Livmorhalsprogrammets hjemmeside: Sjekkdeg.no

